In en om die huis: Calamari-en-suurlemoen orzo
1kg calamari-ringe 100g koekmeel 1 teelepel vars gekraakte swartpeper 1 teelepel seesout-vlokkies, ons gebruik Maldon Seesout 1 koppie Orzo, te kry op meeste supermarkte se rys/pastarakke 4 koppies water Sap en skil van 1 suurlemoen 1 handvol pietersielie Olie
Meng die meel, sout en peper saam in ’n mengbak, gooi die calamari-ringe daarin en skud dit bietjie rond sodat elke ringetjie met die meel bedek is. Gooi die orzo in ŉ pot met die water en bring tot kookpunt, verlaag die hitte en kook tot al denté – sag maar ferm. Gooi bietjie olie in ŉ warm pan en braai die calamari-ringe in sarsies vir so 2 minute op ŉ slag, die meel wat daaraan kleef behoort goudbruin te raak en die ringetjie self sal sag wees wanneer gaar. Gooi die suurlemoensap oor die calamari en roer die pietersielie en suurlemoenskil deur die orzo.
*Bedien op ŉ groot opdienbord met oondgeroosterde tamaties en calamata-olywe.
Genoeg vir: 4Reg in: 30 minute